**Výzva** **na predkladanie ponúk** (ďalej len „Výzva“)

Komunikácia pre uvedenú zákazku sa uskutočňuje prostredníctvom systému na elektronickú

komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. Základné informácie

Obstarávateľ: Odvoz a likvidácia odpadu a.s., Ivanská cesta 22, 821 04 Bratislava, v zmysle § 9 ods. 1 písm. a) zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Kontaktná osoba: Mgr. Alexander Kanóc, [kanoc@olo.sk](mailto:kanoc@olo.sk), +421/949 007 350

Kontaktná osoba pre technickú špecifikáciu: Peter Piešťanský, [piestansky@olo.sk](mailto:piestansky@olo.sk), +421/948 834 751

Komunikácia medzi obstarávateľom a záujemcami/uchádzačmi, ako aj predkladanie ponúk uchádzačmi sa uskutočňuje výhradne prostredníctvom informačného systému JOSEPHINE na adrese: [https://josephine.proebiz.com/sk/promoter/tender/17113/summary](https://josephine.proebiz.com/sk/promoter/tender/11327/summary)

1. Identifikácia predmetu obstarávania podľa CPV kódov

Názov zákazky: **„Výmena a oprava technologickej linky“.**

Časť I: **Výroba a montáž dopravníkovej reťaze a modulárnych pásov.**

CPV : *42417310-8- Dopravníkové pásy*

*42417300-5 – Príslušenstvo dopravníkov*

*45255400-3- Montážne práce*

*45111300-1 - Demontážne práce*

Druh: Tovar, Služba

Elektronická aukcia: Nie

Časť II: **Oprava magnetického separátora nemagnetických kovov.**

CPV : *31642000-8- Elektrické detekčné prístroje*

*31642400-2- Prístroje na detekciu nekovových predmetov*

*45255400-3- Montážne práce*

*31157000-1- Induktory/indukčné cievky*

*45111300-1 - Demontážne práce*

Druh: Tovar, Služba

Elektronická aukcia: Nie

1. Opis predmetu zákazky

Časť I: Výroba a montáž dopravníkovej reťaze a modulárnych pásov - Predmetom zákazky je výroba a montáž dopravníkovej reťaze a modulárnych pásov v závode dotrieďovacej linky v Bratislave. Opravné práce budú pozostávať z demontáže, montáže a uvedenia do prevádzky novej dopravníkovej reťaze a modulárnych pásov.

Bližšia špecifikácia predmetu zákazky je uvedená v Príloha č. 1 - Technická špecifikácia – Časť I.

Časť II: Oprava magnetického separátora nemagnetických kovov – Predmetom zákazky je dodanie a výmena indukčného valca v zariadení Magnetického separátora nemagnetických kovov 1400 v závode dotrieďovacej linky v Bratislave. Výrobcom magnetické separátora nemagnetických kovov je spoločnosť MAGSY SK S.R.O. Opravné práce budú pozostávať z demontáže, montáže a uvedenia do prevádzky magnetického separátora nemagnetických kovov.

Bližšia špecifikácia predmetu zákazky je uvedená v Príloha č. 2 - Technická špecifikácia – Časť II.

1. Predpokladaná hodnota zákazky

Časť I: Verejný obstarávateľ na predmet zákazky časť II predpokladanú hodnotu zákazky nezverejňuje.

Časť II: 27 400,00 Eur bez DPH

1. Rozdelenie predmetu obstarávania na časti

Zákazka je rozdelená na samostatné časti:

Časť I: Výroba a montáž dopravníkovej reťaze a modulárnych pásov.

Časť II: Oprava magnetického separátora nemagnetických kovov.

Verejný obstarávateľ umožňuje uchádzačovi predložiť ponuku na samostatné časti.

1. Typ zmluvného vzťahu

Časť I: Výroba a montáž dopravníkovej reťaze a modulárnych pásov – Objednávka. Predmetom zmluvného vzťahu je záväzok úspešného uchádzača na základe písomnej objednávky obstarávateľa tovar a záväzok obstarávateľa za poskytnutý Tovar uhradiť dohodnutú cenu. Na tento zmluvný vzťah sa vzťahujú Všeobecné obchodné podmienky Objednávateľa, ktoré sú zverejnené na webovom sídle Obstarávateľa (<https://www.olo.sk/vseobecne-obchodne-podmienky>).

Časť II: Oprava magnetického separátora nemagnetických kovov - Objednávka. Predmetom zmluvného vzťahu je záväzok úspešného uchádzača na základe písomnej objednávky obstarávateľa tovar a záväzok obstarávateľa za poskytnutý Tovar uhradiť dohodnutú cenu. Na tento zmluvný vzťah sa vzťahujú Všeobecné obchodné podmienky Objednávateľa, ktoré sú zverejnené na webovom sídle Obstarávateľa (<https://www.olo.sk/vseobecne-obchodne-podmienky>).

Na každú časť predmetu zákazky bude uzatvorený samostatný zmluvný vzťah.

1. Obhliadka predmetu zákazky

Verejný obstarávateľ umožňuje obhliadku priestorov po dohode s kontaktnou osobou a za dodržania aktuálnych pandemických opatrení. Kontaktná osoba Peter Piešťanský, [piestansky@olo.sk](mailto:piestansky@olo.sk), +421/948 834 751.

1. Miesto a čas dodania zákazky

**Miesto**:Triediaci závod, Vlčie hrdlo 72, 821 07,Bratislava

**Dodacie podmienky pre časť I:** do 8 týždňov od doručenia písomnej objednávky.

**Dodacie podmienky pre časť II:** do 8 týždňov od doručenia písomnej objednávky.

1. Hlavné podmienky financovania

Predmet zákazky bude financovaný z vlastných zdrojov OLO a.s. Platba na základe faktúry. Faktúra bude mať 30-dňovú lehotu splatnosti odo dňa jej doručenia. Faktúra musí obsahovať všetky náležitosti riadneho daňového a účtovného dokladu v súlade s príslušnými daňovými dokladmi. Platba bude realizovaná bezhotovostným platobným príkazom. Neposkytuje sa preddavok ani zálohová platba. Vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.

1. Podmienky účasti uchádzačov
2. podľa § 32 ods. 1 písm. e) ZVO, t. j. uchádzač musí byť oprávnený poskytovať tovar v rozsahu predmetu zákazky,
3. podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti osobného postavenia uchádzač **preukazuje čestným vyhlásením**, ktoré je súčasťou Príloha č. 3 - Návrh na plnenie kritérií - Cenová ponuka – Časť I. a Príloha č. 4 - Návrh na plnenie kritérií - Cenová ponuka – Časť II (nie je potrebné predkladať ďalší dokument).

Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. Komunikácia a vysvetľovanie

Komunikácia medzi obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: [https://josephine.proebiz.com/sk/promoter/tender/17113/summary](https://josephine.proebiz.com/sk/promoter/tender/11327/summary).Tento spôsob komunikácie sa týka akejkoľvek komunikácie a podaní medzi obstarávateľom a záujemcami/uchádzačmi počas celého procesu obstarávania.

Na bezproblémové používanie systému JOSEPHINE je nutné používať jeden z podporovaných internetových prehliadačov:

• Microsoft Internet Explorer verzia 11.0 a vyššia,

• Mozilla Firefox verzia 13.0 a vyššia alebo

• Google Chrome

• Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

Každý hospodársky subjekt/záujemca má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

Záujemca si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

[Skrátený návod](https://store.proebiz.com/docs/josephine/sk/Manual_registracie_SK.pdf) registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Obstarávateľ umožňuje neobmedzený a priamy prístup elektronickými prostriedkami ku všetkým dokumentom potrebným na vypracovanie a predloženie ponuky v predmetnom obstarávaní.

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) vás rýchlo a jednoducho prevedie procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému. Ak budete potrebovať niektoré z informácií spresniť, máte vždy možnosť kontaktovať linku podpory Houston PROEBIZ.

1. Predkladanie ponúk

Predkladanie ponúk je umožnené registrovaným uchádzačom.

**Lehota:** do31.01.2022 do 11:00 hod.

**Spôsob:** prostredníctvom systému JOSEPHINE na adrese:

[https://josephine.proebiz.com/sk/promoter/tender/17113/summary](https://josephine.proebiz.com/sk/promoter/tender/11327/summary)

**Obsah ponuky:**

Časť I: Výroba a montáž dopravníkovej reťaze a modulárnych pásov:

* Riadne vyplnená a podpísaná Príloha č. 3 - Návrh na plnenie kritérií - Cenová ponuka – Časť I. tejto Výzvy. Záujemca zároveň vyplní návrh na plnenie kritérií na vyhodnotenie ponuky aj elektronicky v systéme JOSEPHINE v časti „Ponuky“.
* V prípade, ak uchádzač predloží ekvivalentné plnenie, tak predloží opis materiálu/výrobkov spolu s jeho špecifikáciou preukazujúcou splnenie všetkých požadovaných technických parametrov tovaru, vrátane označenia výrobcu, obchodného mena a typu požadovaných všetkých položiek, uvedených v časti.

Časť II: Oprava magnetického separátora nemagnetických kovov:

* Riadne vyplnená a podpísaná Príloha č. 4 - Návrh na plnenie kritérií - Cenová ponuka – Časť II. tejto Výzvy. Záujemca zároveň vyplní návrh na plnenie kritérií na vyhodnotenie ponuky aj elektronicky v systéme JOSEPHINE v časti „Ponuky“.
* V prípade, ak uchádzač predloží ekvivalentné plnenie, tak predloží opis materílu/výrobkov spolu s jeho špecifikáciou preukazujúcou splnenie všetkých požadovaných technických parametrov tovaru, vrátane označenia výrobcu, obchodného mena a typu požadovaných všetkých položiek, uvedených v časti.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

Neumožňuje sa predložiť variantné riešenie.

Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.

**Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom skupiny dodávateľov.

1. Kritériá na vyhodnotenie ponúk

Obstarávateľ stanovuje ako jediné kritérium na vyhodnotenie ponúk **najnižšiu celkovú cenu za časť predmetu zákazky v EUR bez DPH**.

Uchádzačom uvedená ponuková cena je maximálna a nemožno ju navýšiť. Uchádzač musí pri jej stanovení zohľadniť všetky náklady na poskytnutie celého plnenia, ktoré je predmetom zákazky v rozsahu ako je to uvedené v 3. bode „Opis predmetu zákazky“ tejto Výzvy.

**Ak uchádzač nie je platcom DPH, na túto skutočnosť upozorní obstarávateľa.** Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

V prípade rovnosti predložených cenových ponúk pre samostatnú časť predmetu zákazky budú vyzvaní tí uchádzači, ktorí predložili najnižšie cenové ponuky, aby ich v lehote nie kratšej ako jeden pracovný deň upravili smerom nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Tento postup možno aj opakovať.

1. Ďalšie informácie
2. Obstarávateľ vyzve uchádzača s najnižšou cenovou ponukou na predloženie dokladov nevyhnutných na overenie splnenia tých podmienok účasti, ktoré si nevie obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace - živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najnižšou cenou nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže obstarávateľ opakovať.
3. V prípade, že uchádzač s najnižšou ponukovou cenou predloží certifikáty a doklady, ktoré nezodpovedajú požiadavkám obstarávateľa, prípadne nepredloží požadované certifikáty v stanovenom termíne, bude obstarávateľ toto považovať za nesplnenie podmienky účasti a bude postupovať v súlade s písm. a) tohto bodu.
4. Obstarávateľ označí za úspešného uchádzača s najnižšou cenou, ktorý preukázal stanovené podmienky účasti a požiadavky na predmet zákazky.
5. Informácia o výsledku procesu obstarávania a vyhodnotenia ponúk bude uchádzačom zaslaná elektronicky prostredníctvom systému na elektronickú komunikáciu – **JOSEPHINE.**
6. Obstarávateľ si vyhradzuje právo neprijať žiadnu ponuku a súťaž kedykoľvek zrušiť. O takomto postupe bude obstarávateľ uchádzačov informovať.
7. Jazyk ponuky

Uchádzač predkladá ponuku v slovenskom alebo českom jazyku. Ponuka musí byť predložená v čitateľnej a reprodukovateľnej podobe.

Prílohy:

Príloha č. 1 - **Technická špecifikácia – Časť I.**

Príloha č. 2 - **Technická špecifikácia – Časť II.**

Príloha č. 3  **- Návrh na plnenie kritérií - Cenová ponuka – Časť I.**

Príloha č. 4  **- Návrh na plnenie kritérií - Cenová ponuka – Časť II.**

Príloha č. 5 **- Všeobecné obchodné podmienky**

V Bratislava, dňa 20.1.2021.